กระท้อนนายแม่ รสจี๊ดจ๊าดครบเครื่อง
ประเทศไทยในระหว่างเดือนกรกฎาคม–กันยายน ทุกๆปีจะเป็นช่วงกระท้อนออกผลเต็มต้น,หนึ่งในนั้น จ.สุโขทัย นอกจากเป็นแหล่งปลูกและจำหน่ายป้อนตลาดกลางเพื่อเกษตรกร ยังมีดีที่ครอบครัวสองสามี-ภรรยา ใช้ชีวิตหลังวัยเกษียณนำผลกระท้อนมาแปรรูปเป็นกระท้อนทรงเครื่อง รสเด็ด,วันก่อนผู้สื่อข่าวอดรนทนไม่ได้เข้าไปพบ นายยงยุทธ ขำพงษ์ อายุ 65 ปี และ นางนวลน้อง ขำพงษ์ อายุ 66 ปี ที่ช่วยกันทำเมนูรสชาติจี๊ดจ๊าดที่ว่านี้ อยู่ในบ้านเลขที่ 36/2 หมู่ 5 ต.วัดเกาะ อ.ศรีสำโรง จ.สุโขทัย,นายยงยุทธ บอกว่า เมนูนี้ไม่มีอะไรมาก เริ่มจากนำกระท้อนดิบมาปอกเปลือกดองน้ำเกลือทิ้งไว้ 1 คืน จากนั้นนำมากรีดเป็นริ้วถี่ๆรอบผล ก่อนจะใช้ไม้บีบเอาน้ำเกลือออกให้หมด จึงนำใส่กล่องพลาสติกรอเสิร์ฟ,ส่วน นางนวลน้อง เป็นคนนำน้ำตาลทรายแดงผสมกับแบะแซในอัตราส่วน 1/1 ตั้งไฟเคี่ยวจนเหนียว แล้วเติมเกลือและพริกป่นเพียงเล็กน้อย ขั้นตอนนี้รสชาติยังหวานนำ ต้องเติมด้วยกุ้งแห้งขนาดใหญ่สั่งคัดพิเศษ นำมาโขลกกับถั่วลิสงคั่วใหม่สดทุกวัน แยกให้กับลูกค้านำไปใส่น้ำจิ้ม ใช้ราดลงบนกระท้อน,ตั้งราคาไว้ชุดละ 60 บาท ประกอบด้วยกระท้อน 1 ลูก น้ำตาลเคี่ยว 1 ถุง และเครื่องปรุงรสชาติอีก 1 ถุง,นางนวลน้อง เล่าว่า หลังจากสามีเกษียณอายุจากธนาคารออมสิน สาขาศรีสำโรง จึงออกมาดูแลสวนผลไม้ที่ปลูกไว้ประมาณ 10 ไร่ ส่วนใหญ่เป็นกระท้อนพันธุ์ปุยฝ้าย และพันธุ์นิ่มนวล ที่ให้ผลใหญ่ เนื้อมากแต่เม็ดเล็ก,พอช่วงผลผลิตออกจนล้นหวั่นจะเน่าเสีย จึงหาวิธีแปรรูปเป็นของทานเล่น หลังจากให้ลูกสาวซึ่งเป็นหัวหน้าสำนักปลัด อบต.บ้านด่าน อ.บ้านด่านลานหอย นำไปให้เพื่อนๆทดลองชิม ปรากฏว่ารับออเดอร์สั่งเข้ามาเพียบ,จนถึงขนาดต้องเปิดเฟซบุ๊ก Ck Khumpong ให้สั่งซื้อกระท้อนทรงเครื่องยี่ห้อ กระท้อนนายแม่ ให้บริการจัดส่งตามที่ลูกค้าสั่งทั่วทั้ง จ.สุโขทัย และจังหวัดใกล้เคียง หรือโทรศัพท์ 06-3451-9782,ใครสนใจเปิบของว่างทานง่ายแต่รสชาติจี๊ดจ๊าดลูกค้าติดใจบอกกันปากต่อปากได้ในขณะนี้,พิษณุ ล้อมวงษ์โสภณ / รายงาน
จ.สุโขทัย นอกจากเป็นแหล่งปลูกและจำหน่ายป้อนตลาดกลางเพื่อเกษตรกร ยังมีดีที่ครอบครัวสองสามี-ภรรยา ใช้ชีวิตหลังวัยเกษียณนำผลกระท้อนมาแปรรูปเป็นกระท้อนทรงเครื่อง รสเด็ด
มองทั่วทิศเมืองไทย,พิษณุ ล้อมวงษ์โสภณ,กระท้อน,กระท้อนทรงเครื่อง,สุโขทัย,ข่าวทั่วไป